《登阆风阁访蒋偕公道士不值》
清代·顾宗泰

拄杖偏宜最上头，羽人何处访丹丘。四山春雨空侵牖，终日奇云不去楼。

欲与《黄庭》参《内景》，谁将紫字写灵修。古藤花发烹泉水，缘结烟霞拟再游。

作者简介：清浙江元和人，字景岳，号星桥。乾隆四十年进士，历官高州知府。家有月满楼，常与文人聚会其中。有《月满楼集》。